Il-Partit Nazzjonalista qed jitlob biex issir inkjesta biex jiġi stabbilit għala kien hemm nuqqas ta' osservanza tal-policies fl-Awtoritá tal-Ippjanar, il-PA fit-twaqqigħ ta' razzett fix-Xewkija. Dan wara li l-PA m'ilux approvat permess biex parti minn razzett fix-Xewkija jitwaqqa', bil-biċċa l-oħra tkun żviluppata fi blokka ta' 32 appartament. Il-ġimgħa l-oħra, Flimkien għal Ambjent Aħjar, l-FAA appellat lill-Ministru tal-Ambjent, Aaron Farrugia, responsabbli mill-PA biex iwaqqaf immedjatament it-twaqqigħ ta' dan ir-razzett. L-FAA lill-Ministru: Waqqaf il-qerda ta' razzett storiku Fi stqarrija t-Tlieta, il-PN wera t-tħassib serju għall-aħbar u qal li "għal darb'oħra inqerdet għal kollox binja ta' valur storiku, wirt u xhieda tal-ħajja li għexu missirijietna." Il-PN qal li hekk kif Malta u Għawdex qed jaraw kostruzzjoni bla rażan, "fejn l-interess tal-ftit qed jirbaħ fuq is-sens komun", jinsab impenjat li jagħti protezzjoni lill-wirt storiku u soċjali ta' Malta u Għawdex. Filwaqt li kkundanna l-iżvilupp, reġa' tenna l-wiegħda tiegħu lejn żvilupp sostenibbli li jirrispetta l-kwalità tal-ħajja tal-Maltin u l-Għawdxin kollha. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9c464cc507_rand.td-a-rec-img{text-align:left}.td_uid_3_61b9c464cc507_rand.td-a-rec-img img{margin:0 auto 0 0}